
SE APROBA,

PRIMĂRIA MUNICIPIULUI TIMISOARA




 P R I M A R

DIRECŢIA URBANISM 



            Dr. Ing. GHEORGHE CIUHANDU

SERVICIUL PLANIFICARE URBANĂ

Nr.U22007-003332/11.07.2007
REFERAT

privind aprobarea Planului Urbanistic Zonal “ZONĂ PRODUCŢIE ŞI DEPOZITARE”, Timişoara teritoriul extravilan, 
DN 69 Timişoara - Arad, km. 7 +800, stânga; 

Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;


Având în vedere solicitarea înregistrată cu nr. U22007-003332/19.06.2007 privind aprobarea Planului Urbanistic Zonal “ZONĂ PRODUCŢIE ŞI DEPOZITARE”, Timişoara, teritoriul extravilan, DN 69 Timişoara - Arad, km. 7 +800, stânga;

Având în vedere prevederile Certificatului de Urbanism, nr. 6938/22.11.2006;


Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Plan Urbanistic Zonal “ZONĂ PRODUCŢIE ŞI DEPOZITARE”, Timişoara, teritoriul extravilan, DN 69 Timişoara - Arad, km. 7 +800, stânga;

Documentaţia este elaborată de proiectantul S.C. PILOT TEAM S.R.L., proiect nr. 2.15/2006, la cererea beneficiarilor S.C. CAFAS S.R.L. Timişoara, S.C. ARTEX IMOBILIARA S.R.L. Timişoara şi  IACOB LEON. Documentaţia a fost iniţiată de Trasser Gottfried care ulterior a vândut terenul actualului proprietar Iacob Leon, conform contractului de vânzare-cumpărare nr. 78208/2007.

Terenul studiat este situat la nord de municipiul Timişoara, în teritoriul extravilan, pe Calea Aradului - DN 69 Timişoara – Arad, la km. 7+800 stânga.

Zona studiată face parte din extravilanul municipiului Timişoara, în teritoriul administrativ, pentru care se aplică prevederile Planului de Amenajare a Teritoriului Municipiului Timişoara. Reglementările din acest plan urbanistic zonal se încadrează în cele ale P.A.T. Timişoara. Din punct de vedere al zonificării funcţionale prezenta documentaţie se încadrează şi în prevederile Planului Urbanistic Zonal Director Timişoara Nord.

Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.


Terenul studiat, în suprafaţă totală de 72.100 mp. este înscris în C.F. nr. 145260 Timişoara, nr. cadastral A 202/1/1, în suprafaţă de 72.100 mp. şi este proprietatea firmelor S.C. CAFAS S.R.L. – 12.100 mp, S.C. ARTEX IMOBILIARA S.R.L. – 20.000 mp. şi a lui IACOB LEON – 40.000 mp..

Terenul care face obiectul P.U.Z. nu este scos din circuitul agricol, urmând a se scoate după aprobarea documentaţiei de urbanism pe cheltuiala beneficiarilor.

Pentru teritoriul studiat se propune realizarea zone pentru producţie şi depozitare, cu lotizarea terenului în cinci parcele, din care una este zonă verde, conform planşei de Reglementări Urbanistice nr. 3. Pe parcelele nr. 1,3 şi 4 este propusă funcţiunea de depozitare şi servicii, iar pe parcela nr. 2 funcţiunea de producţie, cu amplasarea unei unităţi de producţie articole de cauciuc, conform Avizului ARPM Timişoara.
Documentaţia a fost întocmită în corelare cu documentaţiile deja aprobate în zonă, PUZ „Spaţii comerciale şi de depozitare” – Zona Cl. Aradului km 6+500, aprobat prin HCL nr. 170/18.05.2004, PUZ „Spaţii comerciale şi de depozitare” – Zona Cl. Aradului km 7, aprobat prin HCL nr. 191/21.12.2004, PUZ „Zonă servicii şi depozitare” – Zona Cl. Aradului – DN 69 km 7+200, aprobat prin HCL nr. 115/28.03.2006, PUZ „ Spaţii de depozitare şi producţie” – Zona Cl. Aradului aprobat prin HCL nr. 356/2006, PUZ „Zonă pentru comerţ, servicii şi depozitare” – Zona Cl. Aradului DN 69 km 6 aprobat prin HCL nr. 184/29.05.2007.


Indicii de construibilitate:

POT maxim = 55 %

CUT maxim = 1,8


Regimul maxim de înălţime propus pentru amplasament este de P+1E pentru hale şi P+2E+Ep pentru corpurile administrative.

Se va asigura procentul de spaţii verzi în corelare cu funcţiunea propusă, respectiv minim 20% pe fiecare parcelă rezultată.

Documentaţiile de urbanism aprobate anterior în zonă prevăd, în conformitate cu avizul de principiu al Companiei Naţionale de Autostrăzi şi Drumuri Naţionale nr. 40/215 din 21.02.2007, realizarea unui drum colector paralel cu DN69, în zona de protecţie de 50 m de la marginea îmbrăcămintei asfaltice a traseului drumului naţional, cu lăţimea de 9 m. Acesta va prelua traficul din zonă şi se va descărca în DN69 în 2 puncte majore: intersecţia cu şoseaua de centură şi intersecţia cu DJ 217 spre Sânandrei. În rest, între aceste 2 puncte, se prevăd intersecţii locale. Intersecţia dintre şoseaua de centură şi DN 69 sub forma prezentată este aprobată de către CNADNR prin avizul nr. 93/2224/2005, în momentul realizării investiţiei firmei Mahle.


Se va respecta zona de protecţie de 50 m. faţă de DN 69 Timişoara – Arad.
Accesul pe terenul în studiu se va realiza de pe o bretea colectoare, care se va descărca în giraţia propusă dintre DN 69 şi şoseaua de centură. In această bretea se descarcă toate drumurile colectoare propuse, paralele cu drumul naţional.


Eliberarea Autorizaţiei de Construire se va face doar după ce suprafeţele de teren afectate de drumuri vor trece în domeniul public.

În incinte se vor prevedea alei carosabile, platforme şi parcaje. Se vor asigura locuri de parcare pentru angajaţi, vizitatori şi pentru TIR (aprovizionare), proporţional cu dimensiunile şi capacitatea construcţiilor ce se vor realiza, distribuite pentru fiecare clădire în parte. 

Este prevăzută rezolvarea într-un sistem centralizat a alimentării cu apă şi a canalizării, precum şi a celorlalte utilităţi. Se vor respecta toate condiţiile impuse prin avizele eliberate de deţinătorii de reţele şi utilităţi publice. Realizarea şi racordarea la utilităţi se va face pe cheltuiala beneficiarilor.
După aprobarea documentaţiei terenurile vor trece în zona D de impozitare.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 176/N/2000 al M.L.P.A.T. ( M.T.C.T.)

Din punct de vedere urbanistic, documentaţia a fost analizată şi verificată şi este în conformitate cu reglementările în vigoare, referitoare la documentaţiile de urbanism şi amenajarea teritoriului.

Planul Urbanistic Zonal “ZONĂ PRODUCŢIE ŞI DEPOZITARE”, Timişoara, teritoriul extravilan, DN 69 Timişoara - Arad, km. 7 +800, stânga se va integra în Planul Urbanistic General al Municipiului Timişoara şi va avea o valabilitate de 10 ani.

VICEPRIMAR, 





DIRECTOR,

Ing. Dorel BORZA 





Arh. Emilian Sorin CIURARIU

Pt. ŞEF BIROU, 





CONSILIER,
Arh. Loredana PĂLĂLĂU 




Jr. Cristina CODREANU




AVIZAT JURIDIC,




Jr. Mirela LASUSCHEVICI
Red./Dact. P.L.
